CELEX: 62018CA0515
Language: mt
Date: 2019-10-24 00:00:00
Title: Kawża C-515/18: Sentenza tal-Qorti tal-Ġustizzja (L-Għaxar Awla) tal-24 ta’ Ottubru 2019 (talba għal deċiżjoni preliminari tat-Tribunale Amministrativo Regionale per la Sardegna - l-Italja) – Autorità Garante della Concorrenza e del Mercato vs Regione autonoma della Sardegna (Rinviju għal deċiżjoni preliminari – Regolament (KE) Nru 1370/2007 – Servizzi pubbliċi ta’ trasport tal-passiġġieri – Trasport bil-ferrovija – Kuntratti għal servizz pubbliku – Għoti dirett – Obbligu ta’ pubblikazzjoni minn qabel ta’ avviż rigward l-għoti dirett – Portata)

23.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 432/12
            
         
      Sentenza tal-Qorti tal-Ġustizzja (L-Għaxar Awla) tal-24 ta’ Ottubru 2019 (talba għal deċiżjoni preliminari tat-Tribunale Amministrativo Regionale per la Sardegna - l-Italja) – Autorità Garante della Concorrenza e del Mercato vs Regione autonoma della Sardegna
      (Kawża C-515/18) (1)
      
      (Rinviju għal deċiżjoni preliminari - Regolament (KE) Nru 1370/2007 - Servizzi pubbliċi ta’ trasport tal-passiġġieri - Trasport bil-ferrovija - Kuntratti għal servizz pubbliku - Għoti dirett - Obbligu ta’ pubblikazzjoni minn qabel ta’ avviż rigward l-għoti dirett - Portata)
      (2019/C 432/13)
      Lingwa tal-kawża: it-Taljan
      
         Qorti tar-rinviju
      
      Tribunale Amministrativo Regionale per la Sardegna
      
         Partijiet fil-kawża prinċipali
      
      
         Rikorrenti: Autorità Garante della Concorrenza e del Mercato
      
         Konvenut: Regione autonoma della Sardegna
      
         fil-preżenza ta’: Trenitalia SpA
      
         Dispożittiv
      
      L-Artikolu 7(2) u (4) tar-Regolament (KE) Nru 1370/2007 tal-Parlament Ewropew u tal-Kunsill tat-23 ta’ Ottubru 2007 dwar servizzi pubbliċi tat-trasport tal-passiġġieri bil-ferrovija u bit-triq u li jħassar ir-Regolamenti tal-Kunsill (KEE) Nri 1191/69 u 1107/70, għandu jiġi interpretat fis-sens li l-awtoritajiet nazzjonali kompetenti li jkollhom l-intenzjoni li jagħtu direttament kuntratt għal servizz pubbliku ta’ trasport tal-passiġġieri bil-ferrovija ma humiex obbligati, minn naħa, li jippubblikaw jew li jikkomunikaw lill-operaturi ekonomiċi eventwalment interessati l-informazzjoni kollha neċessarja sabiex ikunu jistgħu jħejju offerta suffiċjentement iddettaljata u li tista’ tiġi vvalutata b’mod komparattiv u, min-naħa l-oħra, li jwettqu tali valutazzjoni komparattiva tal-offerti kollha eventwalment irċevuti wara l-pubblikazzjoni ta’ din l-informazzjoni.
      
         (1)  ĠU C 436, 3.12.2018.